หุ้นสหรัฐปิดในแดนบวก
ดัชนีหุ้นดาวโจนส์ ปิดที่ 11,577.05 จุด เพิ่มขึ้น 180.05 จุด ด้านแนสแดค  ปิดที่ 2,657.43 จุด เพิ่มขึ้น 42.51 จุด
19 ต.ค. 2554

ดัชนีหุ้นดาวโจนส์ ปิดที่ 11,577.05 จุด เพิ่มขึ้น 180.05 จุด ด้านแนสแดค  ปิดที่ 2,657.43 จุด เพิ่มขึ้น 42.51 จุด
ข่าวฝรั่งเศสและเยอรมนีบรรลุข้อตกลงเพิ่มเงินหนุนกองทุนช่วยเหลือยูโรโซนรับมือวิกฤตหนี้ ก่อความสดใสไปทั่วตลาดหุ้นสหรัฐฯ และวานนี้ ก็ปิดบวกอย่างแรง
ดัชนีหุ้นดาวโจนส์ เพิ่มขึ้น 180.05 จุด (1.58 เปอร์เซ็นต์) ปิดที่ 11,577.05 จุด แนสแดค เพิ่มขึ้น 42.51 จุด (1.63 เปอร์เซ็นต์) ปิดที่ 2,657.43 จุด เอสแอนด์พี เพิ่มขึ้น 24.52 จุด (2.04 เปอร์เซ็นต์) ปิดที่ 1,225.38 จุด 
ขณะที่ราคาน้ำมันและตลาดหุ้นสหรัฐฯพุ่งทะยานวานนี้  หลังมีข่าวว่าฝรั่งเศสและเยอรมนีบรรลุข้อตกลงเพิ่มเงินหนุนกองทุนช่วยเหลือยูโรโซนรับมือวิกฤตหนี้ แม้ข้อมูลทางเศรษฐกิจของจีนไม่สดใสนักก็ตาม
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 1.96 ดอลลาร์ ปิดที่ 88.34 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 99 เซนต์ ปิดที่ 111.15 ดอลลาร์